**Ministru kabineta noteikumu projekta**

**“Grozījums Ministru kabineta 2012.gada 17.janvāra noteikumos Nr.62**

**„Latvijas un Šveices sadarbības programmas grantu shēmas**

**„Šveices pētnieku aktivitātes Latvijā” apakšprojektu iesniegumu**

**atklāta konkursa nolikums””**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija ir sagatavojusi Ministru kabineta noteikumu projektu „Grozījums Ministru kabineta 2012.gada 17.janvāra noteikumos Nr.62 „Latvijas un Šveices sadarbības programmas grantu shēmas "Šveices pētnieku aktivitātes Latvijā" apakšprojektu iesniegumu atklāta konkursa nolikums”” (turpmāk – noteikumu projekts) saskaņā ar Latvijas un Šveices sadarbības programmas vadības likuma 11.panta 2.punktu, kas paredz, ka Ministru kabinets nosaka apakšprojektu iesniegumu atklāta konkursa nolikumu, ietverot tajā arī apakšprojektu iesniegumu vērtēšanas kritērijus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija pilda nozares ministrijas funkcijas (turpmāk – nozares ministrija) Latvijas un Šveices sadarbības programmas (turpmāk – sadarbības programma) prioritātē „**Cilvēkresursu un sociālā attīstība**” apakšprioritātē„**Pētniecība un attīstība”** attiecībā uz divām aktivitātēm:   1. īpašā atbalsta formu „Stipendiju fonds” (turpmāk – Stipendiju fonds), kas tiek ieviests Latvijā no 06.07.2010. līdz 31.03.2016., pamatojoties uz 05.07.2010. parakstīto līgumu starp Finanšu ministriju kā Latvijas un Šveices sadarbības programmas vadošo iestādi (turpmāk – vadošā iestāde) un Šveices kompetento iestādi (turpmāk – Stipendiju fonda līgums). Stipendiju fonda budžetu veido Šveices piešķirtais finansējums (turpmāk – grants) 2 000 000.00 Šveices franku (turpmāk – CHF) apmērā. Stipendiju fonda aktivitāšu īstenošanas kārtību nosaka Latvijas un Šveices sadarbības programmas vadības likuma 19.pants; 2. grantu shēmu „Šveices pētnieku aktivitātes Latvijā” (turpmāk – grantu shēma), kas tiek īstenota Latvijā no 01.07.2011. līdz 30.09.2015., pamatojoties uz 30.05.2011.parakstīto līgumu starp Šveices kompetento iestādi, vadošo iestādi un Valsts izglītības attīstības aģentūru, kas pilda starpniekinstitūcijas funkcijas (turpmāk – starpniekinstitūcija) (turpmāk – grantu shēmas līgums). Grantu shēmas līgums ir apstiprināts ar nosacījumu (grantu shēmas līguma 4.4.apakšpunkts), ka piešķirtā granta 500 000 CHF neapguves gadījumā atlikumu pārdala uz Stipendiju fondu.   Grantu shēmas īstenošanu nosaka Ministru kabineta 2012.gada 17.janvāra noteikumi Nr.62 „Latvijas un Šveices sadarbības programmas grantu shēmas "Šveices pētnieku aktivitātes Latvijā" apakšprojektu iesniegumu atklāta konkursa nolikums”” (turpmāk – noteikumi Nr.62). Atbilstoši noteikumu Nr.62 16.punktam apakšprojektiem piešķirtais kopējais finansējums ir 529 411 CHF (tai skaitā granta finansējums 85% un valsts budžeta līdzfinansējums 15% apmērā).  Grantu shēmas aktivitātes pabeidz un apakšprojekta ietvaros visus maksājumus veic līdz 2015.gada 30.jūnijam, tomēr saskaņā ar grantu shēmas pēdējo starpposma pārskatu līdz 2014.gada jūlijam līdzekļu izlietojums apakšprojektiem sastādīja tikai 18,9% no piešķirtā kopējā finansējuma. Būtiskākais finansējuma neapguves iemesls ir grūtības apakšprojekta iesniedzējam atrast partnerus Šveicē. Turklāt, lai gan apakšprojektu iesniegumu skaits ir pārsniedzis plānoto, to īstenošanas periods pārsvarā ir minimāls, līdz ar to apakšprojektu izmaksas ir zemas.  Savukārt Stipendiju fondā no 2013.gada ir palielinājies kvalitatīvu projektu iesniegumu skaits. 2014.gada augustā tika apstiprinātas pēdējās Stipendiju fonda konkursa kārtas stipendijas, tādējādi stipendijām apstiprināti 99% no kopējā Latvijai piešķirtā finansējuma Stipendiju fondam. Turklāt konkursa pēdējā kārtā divi projektu iesniegumi netika apstiprināti nepietiekama finansējuma dēļ, tādēļ tie pagaidām atrodas rezerves sarakstā.  2014.gada 20.maijā notika gada sanāksme starp vadošo iestādi, Šveices Konfederācijas vēstniecību Latvijas Republikā, Šveices kompetentajām institūcijām, kā arī nozares ministriju un starpniekinstitūciju par sadarbības programmas īstenošanas progresu pārskata periodā no 2013.gada aprīļa līdz 2014.gada martam (turpmāk - gada sanāksme). Nozares ministrija un starpniekinstitūcija ierosināja izskatīt iespēju veikt grantu shēmas finansējuma daļas pārdali uz Stipendiju fondu, kā to pieļauj grantu shēmas līgums. Proti, no grantu shēmas apakšprojektiem piešķirtā kopējā finansējuma atstāt grantu shēmā **195 543 CHF** (ieskaitot jau līdz šim apgūto summu), bet neizmantoto grantu 283 788 CHF apmērā pārdalīt uz Stipendiju fonda budžetu. Pamatojoties uz gada sanāksmē nolemto un grantu shēmas līguma 4.4.apakšpunktā noteikto, vadošā iestāde 18.08.2014. un 06.10.2014. ir saņēmusi Šveices kompetentās iestādes apstiprinājumus grozījumiem grantu shēmas līgumā un Stipendiju fonda līgumā, kas paredz minētā finansējuma pārdali.  Pārdalot finansējumu, turpinās grantu shēmas aktivitātes, kas veicina Šveices un Latvijas sadarbības attīstīšanu zinātniskajā darbībā un pētniecībā ilgtermiņā, un vienlaikus, ar papildu finansējuma palīdzību, Stipendiju fondā ir iespēja piešķirt papildu stipendijas.  Secīgi ir nepieciešams noteikumu Nr.62 16.punktā noteikt grantu shēmas atklāta konkursa ietvaros apakšprojektiem piešķirtā kopējā finansējuma jauno summu 195 543 CHF. |
| 3. | Projekta izstrādē iesaistītās institūcijas | Noteikumu projekta izstrādē ņemta vērā objektīvās situācijas analīze, kas tika pausta gada sanāksmē, lai nodrošinātu grantu shēmai piešķirtā finansējuma sekmīgu apguvi. Noteikumu projektu ir sagatavojusi nozares ministrija sadarbībā ar starpniekinstitūciju. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas augstskolu un koledžu akadēmiskais personāls un studenti. Latvijas zinātnisko institūciju zinātniskais personāls. Sabiedrības mērķa grupa ir aptuveni 2000 personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

Anotācijas IV, V un VI sadaļa – noteikumu projekts šīs jomas neskar.

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 137 305 | -78 081 | -71 755 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 137 305 | -78 081 | -71 755 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 161 535 | -91 860 | -84 417 | 0 | 0 |
| 2.1. valsts pamatbudžets | 161 535 | -91 860 | -84 417 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Samazinās valsts budžeta izdevumi, jo saskaņā ar grantu shēmas līguma grozījumiem aktuālajam grantu shēmas kopējam budžetam 2014.gadā ir nepieciešami 69 675 *euro* (83 946 CHF\*) un 2015.gadā – 77 118 *euro* (92 913 CHF).  Ņemot vērā, ka ir samazinājušies grantu shēmas izdevumi, samazinās arī valsts budžeta ieņēmumi, jo no Šveices (kā donorvalsts) tiek saņemta atmaksa 85% apmērā no kopējiem grantu shēmas izdevumiem, t.i., 2014.gadā – 59 224 *euro* (71 354 CHF) un 2015.gadā – 65 550 *euro* (78 976 CHF).  \* Šveices franku kurss pret euro: 1 CHF = 0,83 *euro* | | | | |
| 6.1. detalizēts ieņēmumu aprēķins | Projekts šo jomu neskar | | | | |
| 6.2. detalizēts izdevumu aprēķins | Projekts šo jomu neskar | | | | |
| 7. Cita informācija | nav | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nozares ministrija un starpniekinstitūcija. Latvijas augstskolas, koledžas un zinātniskās institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Izglītības un zinātnes ministre M.Seile

Vizē: Valsts sekretāre S.Liepiņa

08.01.2015 15:02

1196

Vīka, 67047707

[evi.vika@izm.gov.lv](mailto:evi.vika@izm.gov.lv)